Magyar zászló
Szeressük a hófehér szint,
Szeressük a zöldet,
Szeressük a piros vértől
Ázott magyar földet,
Mert a piros, fehér és zöld
Ősi zászlónk szine,
Benne fénylik, benne ragyog
Dicső multunk híre,
Hősök arany szive!

Szeressétek ezt a zászlót,
Szivből szeressétek!
Fonjatok rá hőstettekből
Uj koszorut, szépet!
Hadd lengje be dicsőséggel
Kárpát ősi ormát
És hírdesse, hogy feltámadt
Szép nagy Magyarország,
Régi Magyarország!

versek